Napetosti između Moskve, Kijeva i Vašingtona zbog spekulacija da ruski predsednik Vladimir Putin priprema invaziju na Ukrajinu ne smiruju se.\nA sad su američke obaveštajne službe objavile svoja saznanja o ruskim planovima za ofanzivu koja bi bila izvršena na više frontova, sa do 175.000 vojnika – i to možda već početkom sledeće godine, prenosi hrvatski „Indeks“.\nObaveštajni dokument s kartom moguće invazije, naslovljen „Potencijal za 175.000 ruskih snaga blizu Ukrajine: Dokazi planiranja i nedavnog kretanja artiljerije, opreme i ljudstva“, dobio je i objavio Vašington post, a za njega je dobio potvrdu i od američkih funkcionera.\nNaravno, već je neko vreme poznato da je Rusija nagomilala snage uz granicu s Ukrajinom, bilo onu „staru“ granicu, uz istočnu ukrajinsku pokrajinu Donbas, koju već sedam godina, najvećim delom, pod kontrolom drže ruski separatisti, ili onu „novu“ koja je nastala ruskom okupacijom i naknadnom aneksijom poluoatrva Krim.\nPutin govori o „crvenoj liniji“ za Rusiju\nPrema proceni ukrajinske vojske, 94.000 ruskih vojnika su uz ukrajinsku granicu, što verovatno nije dovoljno za uspešnu invaziju, ali moglo bi biti temelj za pripremu invazije u vrlo kratkom roku.\nU isto vreme Moskva zahteva od Vašingtona garanciju da Ukrajina neće pristupiti NATO-u i da će se savez suzdržati od određenih vojnih aktivnosti na ukrajinskoj teritoriji i oko nje koje Kremlj smatra pretnjom. Putin je tako prošle nedelje poručio da i Rusija ima svoju „crvenu liniju“, odnosno da će biti prisiljena delovati ako NATO, predvođen SAD, u Ukrajini postavi projektile koji bi navodno mogli pogoditi Moskvu za nekoliko minuta, iako NATO nije uopšte najavio takav potez.\nPutin je rekao da su pretnja za Rusiju i vežbe s američkim nuklearnim bombarderima koji lete iznad Crnog mora, kao i američki sistemi protivraketne odbrane u Poljskoj i Rumuniji.\n„Trebaju nam precizna pravna pokrića jer naše zapadne kolege nisu poštovale svoje odgovarajuće usmene obaveze“, rekao je ruski predsednik i dodao da „svi znaju da su dane usmene garancije o neširenju NATO-a na istok (nakon raspada SSSR-a), a oni su radili sasvim suprotno“.\n„Planovi uključuju opsežno kretanje 100 taktičkih grupa bataljona s procenjenih 175.000 ljudi“\nVašington, koji je zapretio „ozbiljnim posljedicama“ u slučaju ruske invazije, nada se da će smiriti tenzije i postići nekakav dogovor s Moskvom na virtuelnom sastanku Putina i američkog predsednika Džoa Bajdena, koji je zakazan za utorak. I sam Bajden je već javno upozorio Putina da ne preduzima vojnu intervenciju u Ukrajini i najavio nove inicijative kako bi se zaštitila ta istočnoevropska zemlja, a sastanak ministara inostranih poslova NATO-a u Rigi u Latviji prošle nedelje očito je bio jedna od tih inicijativa.\n„Ruski planovi predviđaju vojnu ofanzivu na Ukrajinu već početkom 2022. s razmerom snaga dvostruko većim od onoga što smo videli prošlog proleća tokom ruskih vanrednih (vojnih) vežbi u blizini ukrajinskih granica. Planovi uključuju opsežno kretanje 100 taktičkih grupa bataljona s procenjenih 175.000 ljudi, zajedno s oklopom, artiljerijom i opremom“, otkrio je funkcioner administracije za Vašington post, govoreći pod uslovom anonimnosti kako bi mogao izneti osetljive informacije.\nNeklasifikovani dokument američke obaveštajne službe koji su ove američke novine objavile, a koji uključuje satelitske fotografije, prikazuje ruske snage koje se okupljaju na četiri mesta. Trenutno je raspoređeno 50 taktičkih grupa na ratištu, zajedno s „novopristiglim“ tenkovima i artiljerijom, navodi se u dokumentu.\nUkrajinci procenjuju trenutne ruske snage oko granice na 94.000, Amerikanci na 70.000\nZanimljivo je da američki obaveštajni dokument navodi manji broj ruskih vojnika od procene njihovih ukrajinskih kolega. Prema američkoj proceni, taj broj je trenutno oko 70.000, ali Amerikanci u isto vreme upozoravaju opsežno kretanje taktičkih grupa bataljona do i od granice „kako bi se prikrile namere i stvorila neizvesnost“.\nAmerička analiza planova Rusije delom se temelji na satelitskim snimcima koje „pokazuju novopridošle jedinice na različitim lokacijama duž ukrajinske granice tokom prošlog meseca“, rekao je funkcioner.\nOva obaveštajna saznanja svojevrsna su potvrda tvrdnje američkog državnog serketara Entonija Blinkena od prošle nedelje da Vašington ima „dokaze da je Rusija napravila planove za značajne agresivne poteze protiv Ukrajine“.\n“Ne znamo je li predsednik Putin doneo odluku o invaziji. Znamo da on stvara kapacitete za to u kratkom roku ako tako odluči”, dodao je Blinken novinarima tokom poseta Evropi: „Moramo se pripremiti za sve nepredviđene situacije.“\nAmerički državni sekretar ipak je upozorio i Ukrajince da ostanu suzdržani jer „ruska metoda je pravdati se provokacijom za nešto što su sve vreme planirali učiniti”.\nU slučaju agresije važno je da je Blinken zapretio „ozbiljnim posledicama“, a glavni sekretar NATO-a Jens Stoltenberg „visokom cenom“ i „teškim ekonomskim, financijskim i političkim sankcijama za Rusiju“. Pri tome ni Stoltenberg ni Blinken, odnosno Bajden nisu spomenuli nikakvu vojnu intervenciju kao mogući odgovor.\nAmerikanci objavili i satelitske snimke koji pokazuju ruska pojačanja uz granicu\nNeklasifikovani dokument američke obaveštajne službe do kojeg je došao list, a koji uključuje satelitske fotografije, prikazuje ruske snage koje se okupljaju na četiri mesta. Trenutno je raspoređeno 50 taktičkih grupa na bojištu, zajedno s „novopristiglim“ tenkovima i artiljerijom, navodi se u dokumentu.\nDok ukrajinske procene govore da Rusija ima otprilike 94.000 vojnika u blizini granice, američka karta navodi broj na 70.000, ali predviđa porast na čak 175.000 i opisuje opsežno kretanje taktičkih grupa bataljona do i od granice „kako bi se prikrile namere i stvorila neizvesnost.”\nAmerička analiza ruskih planova delom se temelji na satelitskim snimcima koje „pokazuju novopridošle jedinice na različitim lokacijama duž ukrajinske granice tokom prošlog meseca“, rekao je funkcioner.\nRusi odbacuju optužbe i insistiraju da Ukrajina nikad ne uđe u NATO\nPutin je, očekivano, već ranije odbacio američka upozorenja kao glasine i rekao da Rusija nikome ne preti te da ima pravo razmeštati vojsku na svojoj teritoriji. A portparolka ruskog ministarstva spoljnih poslova Marija Zaharova otišla je još dalje i, nakon članka koji je Vašington post objavio, optužila SAD da „sprovodi specijalnu operaciju kako bi pogoršao situaciju u vezi Ukrajine, a odgovornost prebacuje na Rusiju“.\nRuski ministar inostranih poslova Sergej Lavrov prošle je nedelje ponovio Putinova upozorenja o američkoj vojnoj opremi i aktivnostima u blizini ruskih granica i upozorio da se za Evropu „vraća scenario iz noćne more vojne konfrontacije.“ I on je na evropskoj sigurnosnoj konferenciji u Švedskoj izneo ideju o novom evropskom sigurnosnom paktu kojim bi se zaustavilo širenje NATO-a dalje na istok.\nS druge strane, Kijev izražava svoju želju za priključivanjem NATO-u i Evropskoj uniji još od 2014, kad je u talasu velikih protesta svrgnut korumpirani proruski predsednik Viktor Janukovič, a Moskva odgovorila aneksijom Krima i podrškom ruskim separatistima na istoku zemlje, koju Rusija negira, dok aneksiju opravdava kao legitimnu, iako je međunarodna zajednica ne priznaje. Nije posebna enigma zašto Ukrajina želi članstvo u savezu koji bi mu garantovao zajedničku odbranu u slučaju agresije daleko većeg i vojno snažnijeg suseda s istoka.\nMeđutim, portaprolka Bele kuće Džen Psaki već je odbacila ideju da će Bajden dati garanciju Putinu da Ukrajina neće ući u NATO.\n„Zemlje članice NATO-a odlučuju ko je član NATO-a, a ne Rusija. Tako je proces uvek funkcionisao i kako će se odvijati. Mislim da je važno zapamtiti odakle dolazi provokativna akcija. To nisu Sjedinjene Države. To nije Ukrajina“, rekla je Džen Psaki novinarima prošle nedelje.\nRusi pokrenuli mobilizaciju, Ukrajinci misle da su već uvežbali invaziju\nOsim gomilanja snaga uz ukrajinsku granicu, posebno je zabrinjavajuće što je Rusija ranije ove godine pokrenula i mobilizaciju rezervista. Ruski funkcioneri pak opravdavaju taj potez kao nužnu meru za pomoć u modernizaciji ruskih oružanih snaga. Ali, funkcioner iz Bajdenove administracije izrazio je zabrinutost zbog „iznenadnog i brzog programa za uspostavu spremne pričuve ugovornih rezervista“, koji bi, prema procenama, dodao 100.000 vojnika na otprilike 70.000 koji su sada raspoređeni uz granice.\nObaveštajni dokument takođe sugeriše da ruske snage možda ostavljaju opremu u objektima za obuku kako bi omogućile brzi početak napada na Ukrajinu.\n„Oprema može biti ostavljena na različitim poligonima za obuku kako bi se omogućila brza, konačna priprema (za invaziju)“, dodaje se u dokumentu.\nUkrajinska vojno-obaveštajna služba je, podsetimo, prošlog meseca objavila vlastitu kartu s procenom ruskih planova za invaziju. Prema ukrajinskoj proceni, jedan od pravaca napada bio bi čak i iz Belorusije, čiji je predsednik Aleksandar Lukašenko bliski saveznik Putina.\nUkrajinski predsjednik Volodimir Zelenski prošle je nedelje optužio Moskvu da planira, i to već te nedelje, da organizuje državni udar u Kijevu. Do tog pokušaja puča, barem zasad, ipak nije došlo.\nA anonimni funkcioner ukrajinske vlade izjavio je za Vašington Post da su ruske vojne vežbe sprovedene ranije ove godine u blizini ukrajinskih granica ustvari bile uvežbavanje invazije.\n„Ruske trupe su razradile pitanja stvaranja udarnih grupa u blizini granica naše države, mera mobilizacije, logističke podrške grupama i prebacivanja značajnih vojnih kontingenata, uključujući i vazdušnim putem“, iz Rusije na granicu s Ukrajinom, rekao je ovaj funkcioner.\nRuski mediji i botovi vode propagandnu kampanju protiv Ukrajine i NATO-a\n“U prošlih mesec dana, naše informacije ukazuju na to da su ruski posrednici za vršenje uticaja (na internetu) i mediji počeli povećavati sadržaj koji ocrnjuje Ukrajinu i NATO, delimično kako bi krivicu za potencijalnu rusku vojnu eskalaciju preneli na Ukrajinu”, rekao je pak američki funkcioner i naglasio da i sama ruska vlada vodi propagandnu kampanju protiv Kijeva.\n“Nedavne informacije takođe ukazuju na to da su ruski funkcioneri predložili prilagodbu ruskih informativnih operacija protiv Ukrajine kako bi naglasili narativ da je ukrajinske čelnike instalirao Zapad, da gaje mržnju prema ‘ruskom svetu’ i da deluju protiv interesa ukrajinskog naroda“, dodao je.\nCilj nije toliko ukrajinska teritorija koliko kapitulacija Kijeva\nAmerički i ukrajinski funkcioneri i vojni analitičari veruju da bi cilj ruske invazije, koja bi krenula s više frontova, bio ne toliko ukrajinska teritorija, već kapitulacija Kijeva, što bi Ukrajince i NATO nateralo na sigurnosne garancije o poštovanju takozvane ruske zone uticaja, odnosno neširenju NATO-a na istok.\nPutin je prošle nedelje rekao i da vežbe s američkim nuklearnim bombarderima koji lete iznad Crnog mora predstavljaju pretnju Moskvi, zajedno s američkim sistemima protivraketne odbrane u Poljskoj i Rumuniji. Takođe je izrazio zabrinutost zbog NATO-a koji raspoređuje rakete na ukrajinskoj teritoriji koje bi mogle imati vreme leta do Moskve od sedam do 10 minuta, iako takvi planovi nisu objavljeni.\nRusi opominju zapad već 10 godina da ne rade to što rade ali Zapad traži da dobije po nosu bez obzira koliko Rusi udovoljavali i popuštali Zapadu.\nZoran Pavičić says:\nUlazak Ukrajine u NATO je smrtna opasnost za Rusiju. U posljednji čas, ispred nosa Zapadu, Rusija je briljantnom akcijom svojih specijalnih snaga otrgla Krim i ponovo ga vratila u svoj sastav. NATO planeri sa Zapada su Krim planirali da pretvore u idealni placdarm za napad na Rusiju u budućnosti.Ukrajinu treba zauzeti brzom i odlučnom akcijom, dovesti prorusku nomenklaturu na vlast u Kijevu i nipošto ne dopuštati teritorijalnu podjelu te zemlje. Ukrajina treba Rusiji cijela sa svim svojim prirodnim, ekonomskim i ljudskim resursima. Od brzine i efikasnosti napredovanja ruskih snaga zavisiće moć realizacije ruskih nacionalnih interesa na post-sovjetskom prostoru. Nažalost, takva akcija će da košta ljudskih i materijalnih gubitaka po Rusiju, ali biće isplativa.


Leposavić najavio amnestiju za Mandića i Kneževića\nTanjug 15. decembra 2020. 11:18\nPODGORICA – Ministar pravde, ljudskih i manjinskih prava Vladimir Leposavić najavio je mogućnost donošenja zakona o amnestiji ukoliko Apelacioni sud potvrdi prvostepene presude za navodni „pokušaj terorizma“ liderima Demokratskog fronta Andriji Mandiću i Milanu Kneževiću.\nLeposavić je to rekao gostujući na A1 tv. kada je za suđenje, u delu optužice protiv Mandića i Kneževića, rekao da je „pravi skandal“, jer su ključni ljudi Tužilaštva nekoliko puta menjali iskaze.\n„Pošto je to slučaj koji traje, po svim kriterijumima i merilima struke i ono što je moja pozicija kao ministra pravde – ne bih smeo da komentarišem slučaj. Međutim, nemamo taj luksuz da ne komentarišemo“, rekao je Leposavić i dodao da misli da je od samog početka, barem u onom delu u kojem su optuženi politički lideri u zemlji, taj postupak pravni skandal.\nNabrajajući razloge, Leposavić je rekao da tako misli počev od pojavljivanja lica koje nije dostojno da bude svedok ili ne da bude jedini svedok s obzirom na mnoge okolnosti života i rada.\n„Imamo situaciju da svedoci menjaju iskaze pa se govori u jednom momentu i o tajnim dokazima. Ali, hajde da vidimo kakva će biti presuda“ rekao je ministar.\nPodsetio je da u slučaju presude postoji mogućnost institucionalnog odgovora: skupštinska većina može da razmišlja o usvajanju zakona o amnestiji, prenela je podgorička Pobjeda.\nMinistar pravde je kazao da su prije svega „mislili da u skupštinsku raspravu stave zakon o amnestiji kada su u pitanju građani koji su kažnjavani zbog javnih okupljanja, što je u suštini borba za osnovna ljudska prava“.\nDodaje da su u tranzicionim državama moguće amnestije i za druge slučajeve.


Snažna podrška PKS međunarodnoj poslovnoj zajednici – Balkanekspresrb.rs\n„Privredna komora Srbije ima odličnu saradnju sa svim institucijama i čitavom infrastrukturom koja se direktno bavi borbom protiv epidemije što nam omogućava brzo i operativno rešavanje problema naših članica“, rekao je predsednik PKS. Istakao je da je PKS imala nekoliko uspešnih inicijativa u prethodnom periodu i da se radi na novom predlogu mera za privrednike.\n“Interesi su nam zajednički, kao i aktivnosti, usmerene na borbu protiv koronavirusa. Na ubrzanju procedura uradili smo dosta, skratili zadržavanje na granicama, ali ista procedura mora da važi i sa druge strane da bi bila efikasna. Radimo i na novim modelima, razvijanju mehanizama autorizacije ekonomskih operatera, posebno sa zemljama sa kojima se graničimo”, rekao je Čadež i pozvao predstavnike mešovitih komora i poslovnih asocijacija da se uključe i pomognu u prepoznavanju i definisanju problema u skladu sa zahtevima svojih članica. Podsetio je da su privrednicima dostupni analitički servisi PKS, od dnevnih, mesečnih i kvartalnih analiza i prikaza parametara bitnih za poslovanje, do sektorskih i posebnih analiza na osnovu podataka iz predstavništava PKS i međunarodnih izvora.\n„Članice italijanskog udruženja Confindustria zahvalne su na merama podrške Vlade u prevazilaženju posledica pandemije. Neophodna je razmena iskustava, kao i zajednički rad na daljem pojednostavljenju procedura koje otežavaju poslovanje“, poručila je Irena Brajović, direktorka Confindustrije Srbija.\nNove mogućnosti unapređenja saradnje poslovnih asocijacija, ukazali su predstavnici Britansko – srpske, Italijansko-srpske privredne komore, Belgijsko–srpske poslovne asocijacije i Holandsko–srpske inicijative, kao i Korejske agencije za promociju trgovine i investicija.


Bler: Današnji terorizam ne poznaje granice i razmere - 2002-11-12\nPremijer Bler je iskoristio njegovo godišnje obraæanje o spoljnoj politici, na sinoænjem prijemu u Londonu, da objasni kako njegova vlada izlazi na kraj sa pretnjama od novih tertoristièkih napada Al Kaide. On je rekao da su obaveštajni analitièari upozorili na moguæe teroristièke napade u Velikoj Britaniji ili negde drugo u Evropi, do kraja ove godine. Bler je dodao da je dilema za njegovu vladu i graðane Britanije da se drže na oprezu bez narušavanja privrede i društvenih aktivnosti.\n”Ako na osnovu generalnog upozorenja zatvorimo sva mesta koja bi Al Kaida i teroristi mogli da napadnu, mi bi im obavili posao.“\nBler je rekao da današnji terorizam ne poznaje geografske granice ili razmere, kao što je i pokazano u napadima na SAD prošle godine, nedavna eksplozija bombe na Baliju i zauzimanje moskovskog pozorišta. Britanski premijer je rekao da svetska zajednica takoðe mora da shvati da je izraelsko - palestinski konflikt prouizlazi veæinom iz onoga što je nazvao ”patnjom i ljutnjom“ koje islamski teroristi koriste.Bler je pozvao na obnavljanje mirovnih pregovora na Bliskom Istoku, najpoželjnije do kraja ove godine.\n”Dok se to ne desi, to pitanje ostaje da stoji kao tamna senka nad našim svetom, hladeæi naše meðusobne odnose, trujuæi razumevanje naših motiva i obezbeðujuæi pokrivaè pod kojim fanatici jaèaju svoje snage.“\nOn je dodao da SAD moraju da sprovedu puno angažovanje i voðstvo u bliskoistoènoj krizi i da svetski plan ne može biti ogranièen samo na terorizam i oružje za masovno uništenje.


Milovanović: Jugoimport-SDPR izdaje obveznice vredne 200 miliona evra - Ekonomija - Dnevni list Danas\nPočetna » Ekonomija » Milovanović: Jugoimport-SDPR izdaje obveznice vredne 200 miliona evra\nMilovanović: Jugoimport-SDPR izdaje obveznice vredne 200 miliona evra\n„Pre samo osam godina JP Jugoimport-SDPR je mogao da se definiše kao najozbiljnija firma za promet naoružanja i vojne opreme na Balkanu“ – izjavio je danas član GO Narodne stranke, Aleksandar Milovanović.\n1Piše: Miloš Đošić 16. septembra 2020. 11.57 Izmenjeno: 11.57\n„Na svojim računima je tada imao više od 150 miliona dolara, ugovorene poslove u vrednosti od 600 miliona dolara i minimalna bankarska opterećenja. Danas na sajtu centralnog registra hartija od vrednosti možete naći dokument koji pokazuje da Jugoimport-SDPR zajedno sa dve svoje ćerke firme izdaje korporativne obveznice u vrednosti od čak 200 miliona evra“ – izjavio je Milovanović.\n„Desio se SNS. Naime, na čelo Jugoimport-SDPR-a 2012. godine došli su nekompetentni partijski ljudi bez ikakvog iskustva u ovoj specifičnoj trgovini, koji su svojim neznanjem i lošim namerama od zaista ozbiljne firme uspeli da naprave ruinu“ – istakao je Milovanović.\n„Kroz izveštaj o radu iz 2019. godine se jasno vidi da Jugoimport-SDPR nije u mogućnosti ni da namiruje svoje tekuće poslove i zato po drugi put traži pomoć od države koja bi trebalo da garantuje da će se novac od korporativnih obveznica vratiti jer sadašnji menadžment to zasigurno nije u stanju“ – objasnio je Milovanović.\n„Da li će to biti promena vlasništva u okviru državnih subjekata, recimo da EPS plati dug i kamatu i uđe u vlasništvo SDPR-a, ili će doci do privatizacije namenske industrije, ostaje da vidimo. Ono što je, međutim, sasvim sigurno jeste da će se posrtanje preduzeća Jugoimprt-SDPR sa ovim ovakvim menadžmentom zasigurno nastaviti jer taj menadžment ni posle osam godina nije shvatio da Jugoimport nije opština iz koje su došli već javno preduzeće čija uspešnost pre svega zavisi od znanja i sposobnosti ljudi koji ga vode“ – navodi se u saopštenju.\nAleksandar Milovanović, Narodna strankaBeograd\nLipovac-Tanasković: Vlast baca 500 miliona evra na nepotrebne studije o metrou\nBrokerska kuća: Telekom izdaje korporativne obveznice od 200 miliona evra zbog finansiranja duga\n16. septembra 2020. u 13.11\nNe znam samo ko ce svojom voljom osim SNS-ovom da kupuje te obveznice!


Tehnička škola ’’Jovan Žujović’’ i Razvojni biznis centar Kragujevac uspostavili partnerstvo – GM Press\nSvečanim potpisivanjem sporazuma danas je uspostavljeno partnerstvo između Razvojnog biznis centra Kragujevac i Tehničke škole ’’Jovan Žujović’’, iz Gornjeg Milanovca.\n-Ova saradnja pruža priliku učenicima škole da dobiju stručnu pomoć i podršku karijernih savetnika RBC-a u: analizi vlastitih interesovanja i želja za daljim školovanjem, izboru zanimanja, informisanju o mogućnostima zapošljavanja i prilikama na tržištu rada, planiranju daljeg obrazovanja ikarijere,steknu praktična iskustva u kompanijama,saznaju kako funkcioniše tržište rada i šta poslodavci očekuju od svojih budućihzaposlenih, učestvuju u radionicama i obukama za mlade, koje organizuje RBC,učestvuju u obukama na radnom mestu i steknu bolje prilike za zaposlenje– navode u TŠ „Jovan Žujović\nTehnička škola Jovan Žujović i RBC formalizovali su partnerstvo svečanim potpisivanjem Sporazuma o saradnji, koji će omogućiti kontinuiran zajednički rad u podršci mladima u obrazovanju i zapošljavanju, kako u okviru projekta ’’Znanjem do posla’’, tako i kroz razvoj novih zajedničkih projekata i inicijativa za unapređenje kompetencija mladih i njihove konkurentnosti na tržištu rada.\nInače, Razvojni biznis centar Kragujevac – RBC (www.rbcentar.org) je neprofitna organizacija koja na teritoriji Centralne Srbije, Šumadije i Knića već 11 godina sprovodi projekte podrške povećanju zapošljivosti i zapošljavanja mladih. Jedan od ključnih projekata koji se trenutno realizuje je projekat ’’E2E – Znanjem do posla’’ (www.znanjemdoposla.rs), koji finansijski podržava Vlada Švajcarske. Vlada Republike Srbije i Ministarstvo prosvete, nauke i tehnološkog razvoja Republike Srbije takođe podržavaju implementaciju ovog važnog projekta za mlade u Srbiji. U okviru projekta RBC tesno sarađuje sa srednjim školama u Šumadiji i Centralnoj Srbiji, i velikim brojem kompanija i poslodavaca, i pruža mladima podršku, kroz različite usluge i aktivnosti.\nTags: Razvojni biznis centar Kragujevac, tš jovan žujović


Konkurs za kratki ekološki film - oradio.rs\nThe Green-Go Short Film Contest 2017 namenjen je onima koji brinu za prirodu i koji žele da ponude rešenja za izazove s kojima se susrećemo u domenju ekologije i zaštite životne sredine. Kandidati treba da pronađu priču, istraže je, okupe ekipu, uzmu kameru u ruke i snime film koji ne treba da bude duži od 4 minuta.\nIdealna dužina filma je 60 do 90 sekundi, a ove godine tri su teme na koje autori mogu odgovoriti svojim filmovima.\n"Gradimo zeleno, živimo zeleno" je tema koja obuhvata problem nedostatka zelenog okruženja u svakodnevnom životu modernog čoveka. Autori koji žele da se bave ovom temom treba da pokažu koliko su parkovi, bašte i druge zelene površine važne za zdraviji i srećniji život, da istraže koren i uzroke ovog problema ali i da pokažu uspešne priče ili ponude rešenje.\n"Poslednji dan na Zemlji" je tema u sklopu koje će se autori baviti potrošnjom prirodnih resursa, koji nisu neiscrpni. Kako možemo da zaustavimo nemilosrdnu potrošnju i iscrpljivanje Zemljinih resursa, koliko doprinosimo ukoliko biciklom idemo na posao, ukoliko recikliramo, konzumiramo manje mesa ili smanjimo potrošnju električne enrgije, neka su od pitanja koja obuhvata ova tema.\nU temi "Tvoja Evropa 2050. godine" autori će se baviti slikom Evrope u budućnosti, s akcentom na budžetska ulaganja Evropske unije koja bi trebalo da budu usmerena na suočavanje s izazovima, poput socijalne nejednakosti, gubitka biljnih i životinjskih vrsta, klimatskih promena i zagađenja vazduha.\nKada je u pitanju izbor žanra, sloboda je na autorima. Može biti crtani film, animacija, dokumentarni film ili intervju, a jedan kandidat može da pošalje najviše tri filma. Nagrada je vaučer od 500 evra za kupovinu u online prodavnicama, a pobednici će biti obavešteni putem mejla. Prijavni formular nalazi se na ovom linku, a detaljne informacije o konkursu, kao i tehničke propozicije nalaze se na internet stranici greengofest.eu.


Raul zbunio kompletnu obranu - Gol Šansa - Fudbalski Tipovi\nFudbalski Tipovi > Gol Šansa > Raul zbunio komplet…\nRaul zbunio kompletnu obranu\nFudbaleri Al Sada su u okviru Emir Kupa nadmudrili kompletnu odbranu Lekvije. Kada su naime svi očekivali da će Raul izvesti slobodan udarac to je učinio strelac Hasan Alhajdos. Raul je dodao loptu do saigrača Hasana Alhajdosa, koji je postigao fenomenalan gol. Ovim pogotkom Al Sad je došao i do pobede 3:2, a gol je postignut u 89. minutu.\nJoš jedna legenda ide u penziju – Raul Gonzales


Komšić o Schmidtovoj odluci: Pobjeda bosanskog političkog faktora - Kameleon M&M\nKomšić o Schmidtovoj odluci: Pobjeda bosanskog političkog faktora\nČlan Predsjedništva Bosne i Hercegovine i predsjednik DF-a Željko Komšić pozdravio je današnju odluku visokog predstavnika Christiana Schmidta da nametne odluku kojom će se omogućiti finansiranje izbora.\nPrema njegovim riječima, odluka predstavlja pobjedu bosanskog političkog faktora, odnosno zdravih političkih opcija koje su sa međunarodnim partnerima igrale konstruktivnu ulogu tokom duge političke borbe za održavanje izbora, a koje je HDZ nastojao blokirati.\n“Važno je što se nije pristalo na političke ucjene kojima se blokadom izbornog procesa nastojalo izdejstvovati antievropsko rješenje na štetu građana. Održavanje oktobarskih izbora prilika je da državni politički faktor, demokratskim i legalnim putem, nadjača politike ucjena i blokada, kako u budućnosti ne bi imali slične probleme,” ukazao je Komšić.\nU SDA su naglasili to što je Schmidt trajno onemogućio blokadu izbora. U Ambasadi Sjedinjenih Američkih Država također su pozdravili ovu odluku.\nPodsjećamo, visoki predstavnik je danas nametnuo odluku o finansiranju predstojećih Općih izbora. Njome je osigurano 12,5 miliona KM potrebnih da Centralna izborna komisija (CIK) provede izbore. Time je okončana višemjesečna politička igra kojom je HDZ pokušavao onemogućiti provođenje izbora, a zbog toga što još nije promijenjen Izborni zakon u skladu s njegovim zahtjevom o “legitimnom predstavljanju”.\nVijeće ministara je jučer, 6. juna, odlučilo da 9,7 miliona KM od Regulatorne agencije za komunikacije (RAK) preusmjeri CIK-u za održavanje izbora, ali to nije bilo dovoljno.\nchristian schmidt član predsjedništva finansiranje izbora odluka željko komšić


Nastavlja se 3D filmski program u KC Novi Pazar - SandzakHaber.Net , Sandžačke Internet Novine !\nNaslovna Zabava Kultura Nastavlja se 3D filmski program u KC Novi Pazar\nNastavlja se 3D filmski program u KC Novi Pazar\nOd HaberNews - 10. Januara 2014. 0 915 Podeli na Fejsbuku\ntweet Kulturni centar Novi Pazar i u 2014. godini nastavlja sa 3D projekcijama – premijerama filmova, koje će se, kao i do sada, održavati u Koncertnoj dvorani.\nLjubitelji filmske umetnosti će, u mesecu januaru, moći da uživaju u projekcijama sledećih filmova:\n29. i 30. januar (četvrtak/petak) u 16:00h – ‘’Zamrznuto kraljevstvo’’- Diznijev animirani film o epskoj potrazi za Snežnom kraljicom, koja će zahvaljujći hrabroj Ani i Kristoforu, pomoći jednom kraljevstvu da se reši ledene kletve.\n29. januar (četvrtak) u 18:00h i 30. januar (petak) u 20:00h – premijera filma ‘’Kad ljubav zakasni’’ – film Ivana Stefanovića koji govori o pravoj ljubavi. Scenario za ovu romantičnu priču napisala je Milena Depolo po motivima romana ‘’Samac u braku’’ Milice Jakovljević. 29. januar (četvrtak) u 20:00h – projekcija filma ‘’Hobit – Šmaugova pustošenja’’ drugi deo trilogije urađene po romanu „Hobit“, Dž.R.R. Tolkina u kojem se nastavljaju avanture poznatog Hobita – Bilba Baginsa.\n30. januar (petak) u 18:00h – ‘’Šetnja sa dinosaurusima’’ – film koji verno prikazuje period od pre 70 miliona godina, davno izumrla bića, praistorijsku eru u kojoj su živeli i njihovo prirodno okruženje. Film je zasnovan na istoimenoj popularnoj TV seriji koja je 1999. godine prikazivana na britanskoj televiziji BBC.\nsandzakhaber / izvor: KC Novi Pazar\ntweet Prethodni tekstMihajlović: Ljajić je odličan igračSledeći tekstDečak poginuo spašavajući školu od bombaša samoubice HaberNews\tPOVEZANE OBJAVEVIŠE OD AUTORA


Al Dahra ulaže još 25 miliona u razvoj proizvodnje - AgroSmart\nAl Dahra ulaže još 25 miliona u razvoj proizvodnje\nMeđunarodna korporacija specijalizovana za agrobiznis i inovativna prehrambena rešenja Al Dahra, koja je pre tri godine kupila imovinu nekadašnjeg Poljoprivrednog kombinata Beograd (PKB), najavila je da će tokom 2022. godine investirati dodatnih 25 miliona evra u razvoj kompanije.\nOd planirane investicije, devet miliona evra će biti uloženo u modernizaciju mehanizacije namenjene ratarstvu, dok će ostatak biti usmeren na unapređenje proizvodnje u drugim segmentima poslovanja, kao i na početak radova vezanih za projekat irigacije.\nUz najavljena ulaganja za ovu godinu, ovaj globalni lider u svetu poljoprivrede planira da u naredne četiri godine sprovede spomenuti projekat irigacije i drenaže zemljišta vredan 80 miliona evra. Najmoderniji irigacioni sistem omogućiće da se obradivo zemljište pravovremeno navodnjava, čime će se znatno povećati prinosi.\nKako ističe generalni direktor kompanije, od kada je preuzela imovinu bivšeg PKB-a i započela poslovanje u Srbiji, Al Dahra je investirala oko 60 miliona evra, duplo više nego što je bilo predviđeno ugovorom sa državom.\n„Ponosan sam što smo, uprkos veoma izazovnom periodu na svetskom tržištu u prethodnim godinama, uspeli da ostvarimo i nadmašimo sopstvena očekivanja. Al Dahra je vodeća poljoprivredna kompanija u regionu, koja značajno doprinosi rastu agroindustrije u Srbiji i ukupnom ekonomskom razvoju, te sam uveren da ćemo, uz dodatne investicije i efikasnije poslovanje, doprineti da naša zemlja zauzme mesto koje zaslužuje u evropskim okvirima kada su u pitanju, ne samo prinosi, već i inovacije u sektoru poljoprivrede i stočarstva“, rekao je Dušan Radičević, generalni direktor kompanije Al Dahra Srbija.\nUlaganja Al Dahre su brzo donela rekordne rezultate, te su prošle godine prinosi pšenice iznosili 8,2 tona po hektaru, ječma 8,9 tona i uljane repice 4,4 tona. Ove godine se planira setva povrća i drugih biljnih vrsta koje su manje zastupljene na ovim prostorima, a očekuje se da će u novoj fabrici za preradu lucerke biti zaposleno 50 novih radnika. Kako kažu iz kompanije, planirani izvoz lucerke za ovu godinu iznosi 20 miliona evra.\nAl Dahra će nastaviti da sprovodi dodatne investicije i modernizaciju proizvodnih procesa u narednim godinama, kao i da usklađuje svoje poslovanje u odnosu na lokalne i svetske trendove u potražnji poljoprivrednih proizvoda.\nal dahra irigacija izvoz pšenica ulaganja


"Ford" opozvao oko 490.000 automobila\n“Ford” opozvao oko 490.000 automobila\nAmerička kompanija za proizvodnju automobila “Ford” opozvala je oko 490.000 automobila zbog tehničke greške koja može da izazove požar ili gubitak snage motora, objavile su agencije.\n“Kompanija je opozvala oko 206.000 modela `ford fristar` i minivanova `merkjuri monterej`, kao i nešto više od 244.000 sportsko-terenskih vozila `ford iskejp` u SAD i oko 40.000 takvih modela prodatih u svijetu”, saopštila je Nacionalna agencija za bezbjednost saobraćaja na autoputevima (NHTSA).\nDan Pirs, zvanični predstavnik “Forda”, potvrdio je da ti automobili moraju da idu na tehnički pregled i naglasio da “Ford” ostaje dosljedan politici kompanije da garantuje vrhunski kvalitet i brzo reaguje na svako upozorenje kupaca na problem bezbjednosti.\nPovlačenje modela “iskejp” objavljeno je nakon sličnog upozorenja 2007. godine tokom koga je “Ford”, sa sjedištima u Darbornu u Mičigenu, objavio da je moguće da vozila nisu dobro popravljena.\nOpoziv “minivan” automobila uslijedio je poslije istrage koje je obavila NHTSA.


Direktorka Instituta za javno zdravlje Srbije "Dr Milan Jovanović Batut" Verica Jovanović izjavila je da se u narednom periodu može očekivati još veći skok obolelih od korona virusa i dodala da je u testiranje uključen veći broj laboratorija.\nOna je sinoć na TV "Pink" rekla da su sve mere koje je država uvela donete isključivo zbog unapređenja i očuvanja zdravlja i spečavanja širenja epidemije.\nUkoliko poštujemo mere koje su donete, uradićemo 50 odsto preventive. Ostalih 50 odsto zavisi od našeg ponašanja unutar porodica i zajednica u kojima živimo ili radimo, rekla je Jovanovićeva.\nVerica Jovanović Batut\nNavela je da je do juče u Srbiji testirana 5.756 osoba, od čega je 1.476 pozitivno na korona virus.\n- U samo testiranje, odnosno u analizu svih uzoraka koji se uzimaju, a radi se o brisu grla i nosa, uključio se veći broj laboratorija. Primenjuje se PCR tehnologija kojom se veoma brzo utvrđuje rezultat - rekla je direktorka "Batuta".\nNavela je da su kapaciteti svih tih laboratorija iz dana u dan sve veći i da su u ovom trenutku dovoljni za povećani obuhvat testiranja.\nRekla je da se ova bolest brzo razvija, naročito kod grupa stanovništva koje su u riziku.\n- Sve osobe koje imaju hronična oboljenja, kardiovaskularne problem, oboljenja bubrega ili neke druge zdravstvene probleme koji dugo traju, predstavljaju primarnu grupu rizika kod koje se ova bolest obično razvija u teškim formama - pojasnila je Verica Jovanović.\nGovoreći o privremenim bolnicama, navela da su one jedan od načina izlolacije obolelih.\n- U njima su pacijenti koji imaju lakšu kliničku sliku i upravo je to način izolacije obolelih od njihovih porodica i najbližih prijatelja, a istovremeno i način da se u što kraćem vremenskom periodu, organizam tih osoba oporavi - navela je Jovanovićeva.\nDr Milan Jovanović Batut\nU Srbiji do sada skoro 12.500 ljudi testirano na koronu\nJovanović: Prva faza istraživanja kolektivnog imuniteta u toku, STOTINAK PORODICA JE VEĆ TESTIRANO


Uređenje enterijera - Saveti i ideje\n5. novembra 2021. 18. decembra 2019.\nKada govorimo na temu Uređenje enterijera, pre svega moramo da spomenemo neka pravila o uredjenju i organizovanju enterijera.\nIdejno resenje jednog dnevnog boravka – beko style\nPravilo teksture kod uređenje enterijera\nUkoliko posmatramo jednu prostoriju, recimo da je ona bež . Ukoliko obratimo pažnju primeticemo da ima vise nijasni bez, recimo preplicu se bez, braon i bela boja, kao i da u prostoru imamo razlicite predmete od drugacije tekstrue. Pod teksturom mislimo na drvene predmete, mozda upotreba Kerrock materijala ili pak lamperije.\nNadamo se da Vam je ovaj tekst bio inspirativan i od pomoci. Ukoliko zelite da zasnate prvi sta smo Vam pripremili na blogu.


Tramp odlučio da se SAD povuče iz Pariskog sporazuma | Insajder\n„Da bih ispunio svoje obećanje da ću zaštiti Ameriku i njene građane, SAD će se povući iz Pariskog sporazuma“, rekao je Tramp, a prenose svi vodeći svetski mediji. On je ipak ostavio mogućnost da „obnovi pregovore ali sa boljim uslovima za SAD“.\nKako javlja CNN ova odluka je ispunjenjenje Trampovih predizbornih obećanja ali istovremeno i nanosi štetu planetarnim naporima u sprečavanju globalnog zagrevanja. Sjedinjene države su, posle Kine, drugi najveći emiter štetnih gasova na svetu.\nU Pariskom sporazumu, kome se pridružila prethodna američka administracija na čelu sa Barakom Obamom, nalazi se 195 država. Na nedavnom samitu G7 najrazvijenijih zemalja Donald Tramp je rekao da će razmisliti o daljem učešću njegove zemlje u sporazumu koji vodeći svetski lideri vide kao ključan u borbi protiv klimatskih promena.\nKako prenosi CNN strani lideri, biznismeni čak i Trampova ćerka pokušavali su da ga ubede da ne napušta sporazum, ali su tu bitku, očigledno izgubili pod pritiskom, sa druge strane konzervativnih krugova oko Trampa, koji su uvereni da je Pariski sporazum za SAD loš.


Tag / Đerard Pike / Vesti online\n18:49 >> 18:51\nFudbaler Barselone Đerar Pike uveliko misli na dane kada bude završio igračku karijeru. On ima novi biznis plan, kupovinu fudbalskog kluba.\nTri nova člana Barselone, ako budu makar malo na očeve…\nFudbalska škola Barselone važi za jednu od najboljih na svetu iz koje izlaze vrhunski fudbaleri, a od ponedeljka novi članovi su sinovi aktuelnih zvezda ovog kluba.\nNajbolji primer uspešne i srećne porodice\nPike otkrio: Barselona prodala Fabregasa za 33.000.000 evra!\nMartino ponosan, Simeone hvali veliko srce\nTrener Barselone Herardo Martino rekao je da je ponosan na svoje fudbalere koji su kod kuće u utorak uveče odigrali 1:1 sa Atletikom iz Madrida, dok je trener gostiju Dijego Simeone pohvalio...\nNajlepše žene fudbalera su...\nU anketi u kojoj su se birale najlepše devojke koje se zabavljaju sa fudbalerima španske lige Primere, prvo mesto zauzela je "žena" igrača Reala iza Madrida Kristijana Ronalda, Irina Šajk.


Jelena Pavlović, predsednica Američke privredne komore, otvorila je događaj i istakla da su članice AmCham-a pohvalile Ministarstvo finansija za stabilizaciju javnih finansija, smanjenje javnog duga i očuvanje stabilnosti budžeta. Takođe je dodala da poslovno okruženje treba poboljšati uređenjem parafiskalnih nameta, javnih nabavki, relaksiranjem deviznih propisa i sistemskom reformom Poreske uprave.\nSiniša Mali je izjavio da će prioriteti Ministarstva u narednom periodu biti transformacija i modernizacija Poreske uprave, kao i donošenje paketa stimulativnih mera, koji će podstaći dalji rast privrede. Budući da najnoviji revidirani podaci govore da je rast BDP-a u prvih šest meseci ove godine 4,9 odsto, ministar smatra da je važno održati finansijsku stabilnost, u cilju daljeg privrednog rasta.\n„Napori AmCham-a su usmereni već 5 godina na reformu parafiskalnih nameta i otvaranje javne rasprave na nacrt Zakona o naknadama za korišćenje javnih dobara, koji ima za cilj da katalogizuje sve naknade, ukine parafiskalne namete, precizira metodologiju određivanja iznosa i tako uvede predvidivost privredi u vezi sa ovim nametima.“ – zaključila je predsednica AmCham-a.\nPrema istraživanju AmCham-a o poslovnoj klimi i poverenju investitora, ključni izazovi u poslovanju kompanija članica su, pored parafiskalnih nameta i sistemske reforme oblasti javnih nabavki, predvidivost izmene poreskih propisa.


Dankan Nejsmit novi je direktor Er Srbije\nKondić je, kako je navedeno, iz ličnih razloga podneo ostavku na funkciju koju je obavljao četiri i po godine.\n"U skladu sa planom tranzicije na rukovodećoj poziciji, Nejsmit će odmah i u potpunosti preuzeti sve upravljačke odgovornosti, a period primopredaje dužnosti će se nastaviti do kraja januara 2018. godine, do kada će Kondić raditi u Er Srbiji", navodi se u saopštenju.\nPredsednik Nadzornog odbora Er Srbija, gradonačelnik Beograda, Siniša Mali je zahvalio Kondiću čiji je mandat, kako je rekao, "obeležen značajnim dostignućima i pozitivnim promenama, kao što su proširenje naše mreže destinacija, u kojoj se sada nalazi i Njujork, unapredjenje proizvoda i usluga, uvodjenje moderne flote i poboljšanje finansijskih rezultata."\nMali je rekao da je Dankan Nejsmit "iskusan lider i da uživa puno poverenje Nadzornog odbora da rukovodi kompanijom u periodu prilagodjavanja poslovanja za nastavak razvoja".\nEtihad ervejz, nacionalna avio-kompanija Ujedinjenih Arapskih Emirata, koja ima 49 odsto vlasničkog udela u Er Srbiji, takođe je zahvalila Kondiću na njegovim dostignućima kao generalnog direktora avio-kompanije, navodi se u saopštenju Er Srbije.


Rekordna proizvodnja stranaka | zvono.media\nRekordna proizvodnja stranaka\nPo ovom - lideri u regionu\nPrema podacima zelenog barometra (istraživanjem obuhvaćeni i oni što im praziluk iz stranačkog programa viri), kod nas je proizvodnja stranaka u prošloj godini premašila ukupnu proizvodnju pasulja, rotkvica i zelene salate.\nDošlo je do pravog buma u ovoj oblasti proizvodnje, pa smo trenutno po ovom vidu proizvodnje postali lideri u regionu. Prema pisanju jednog prestoničkog lista, od stranaka imamo zelene, žute i crvene (kao i one premazane svim bojama), dok je plava boja rezervisana za članstvo i simpatizere, naročito ako se vraćaju sa nekog zabranjenog okupljanja.\nU ovom proizvodnom procesu osim onih koji osnivaju nove stranke, ima i onih koji od jedne velike prave više manjih i sa njima izlaze na tržište, kao i onih koji menjaju ime stare stranke u novo, i tako unose novine u sam proces proizvodnje.\nOno što je zanimljivo jeste to da proizvodnju prati prodaja, pa je sve više stranaka koje su na prodaju ili su se već prodale, što se objašnjava porastom kupovne moći određenih slojeva društva.\nDoduše, prodaja beleži najveći rast u izbornoj godini, a zašto je to tako, za ove prestoničke novine je pojasnio jedan individualni proizvođač…\n– Nisam želeo da čekam da mi posao pronađe Nacionalna služba za zapošljavanje, već sam odlučio da započnem sopstveni biznis. U tu svrhu angažovao sam sve raspoložive snage, a pošto naša stranka neguje porodične vrednosti, ja kao predsednik stranke u Glavni odbor ubacio sam ženu, svastiku i taštu, dok smo dedi namenili ulogu PR-a, jer slabije čuje, pa je pogodan za ulogu, ti ga jedno pitaš a on drugo odgovara. Otvoreni smo za saradnju sa svim partijama, kako onima iz vlasti tako i onima iz opozicije kad dođu na vlast. Naša stranka „Društvena mreža“ zalaže se za besplatan internet u svim domovima, ima oko 500 pratilaca na Fejsbuku i Tviteru, dok svakodnevno dobijamo nove zahteve za prijateljstvo, smajlije i lajkove, tako da smo se maksimalno politički angažovali. Na njih računamo kao na sigurne glasove, a ono što je ohrabrujuće u ovom trenutku jeste to da je država prepoznala značaj malih stranaka, i svojom subvencijom od 3% cenzusa za ulazak u skupštinu podstakla proizvodnju istih. A ako jedna stranka koja se zalaže za besplatan internet uđe posle izbora u parlament…to je zato što smo imali dobru vezu.\nVoja Radovanović, dramski pisac i satiričar\n851943267Unesite mišem ovo: 6236


Google uklonio sedam aplikacija koje vas mogu pratiti bez vašeg znanja.\nUz veliki broj legitimnih aplikacija i servisa pomoću kojih možete pratiti gdje su vam članovi porodice koji koriste smartfone s Androidom postoji i nemali broj onih čija je svrha zlokobnija.\nIz antivirusne firme Avast upozorili su kako su nedavno otkrili sedam takvih zlonamjernih aplikacija u Googleovoj trgovini Play. Google ih je u međuvremenu uklonio.\nOvih sedam aplikacija ukupno su zabilježile 130 hiljada preuzimanja, pa bi se moglo naslutiti da ih veći broj ljudi i dalje koristi. Najpopularnije su bile Spy Tracker i SMS Tracker, koje su zajedno prikupile 50 hiljada preuzimanja.\nPo preuzimanju špijunu predlaže brisanje prvobitne instalacije, uključujući i sličicu aplikacije. Softver zatim može pratiti lokaciju pametnog telefona i dati pristup listi kontakata te historiji poziva i SMS-ova.\nU Googleu postoji poseban tim čija je zadaća izbacivanje zlonamjernih aplikacija iz trgovine Store. Početkom godine objavili su kako rade na poboljšavanju tehnologija otkrivanja zloupotreba pomoću mašinskog učenja, ali i proširuju tim novim članovima. U 2017. godini obrisano je 700 hiljada zlonamjernih aplikacija iz Playa.


Traži se NAJBLIŽI saradnik Veljka Belivuka: U toku velika AKCIJA policije zbog Vibora Končarevića – UDARNA VEST . rs\nTraži se NAJBLIŽI saradnik Veljka Belivuka: U toku velika AKCIJA policije zbog Vibora Končarevića\nutorak, 1. juna, 2021 UdarnaVest .rs\nRanije u toku dana pripadnici Službe za borbu protiv organizovanog kriminala Ministarstva unutrašnjih saopštili su da u jednom stanu pronašli veću količina droge i oružja\nPolicija traga za Viborom Končarevićem (42), jednim od najbližih saradnika Veljka Belivuka i Marka Miljkovića., saznaju “Novosti.”\nPodsetimo, ranije u toku dana pripadnici Službe za borbu protiv organizovanog kriminala Ministarstva unutrašnjih saopštili su da u jednom stanu pronašli veću količina droge i oružja.\nPolicija je prilikom pretresa stana i drugih prostorija koje je osumnjičeni koristio u Kotežu pronašla eksplozivnu napravu sa magnetom i daljinskim upravljačem, dve ručne bombe M-75, pištolj marke „glok 17“, revolver, šest okvira za automatsku pušku, od kojih su tri bila napunjena municijom, prazne okvire za pištolj, hekler i automatski pištolj, kao i jednu „fantomku“ i više komada pištoljske i puščane municije.\nOvo mesto bila je važna baza za kriminalnu ekipu Veljka Belivuka i Marka Miljkovića.\ngrupaveljanevolja, Kotez, organizovanikriminal, veljanevolja, ViborKoncarevic\nNOVI TRAG U ISTRAZI UBISTVA PORODICE ĐOKIĆ Otkriveno kojim autom su ubice pobegle sa mesta zločina


SAOPŠTENJE ZA JAVNOST PRVI EVROPSKI DAN HORMONA – Udruženje / udruga endokrinologa i dijabetologa u BiH\nSAOPŠTENJE ZA JAVNOST PRVI EVROPSKI DAN HORMONA\nEvropsko udruženje endokrinologa (The European Society of Endocrinology – ESE), zajedno sa Evropskom fondacijom za hormone i metabolizam (European Hormone and Metabolism Foundation – ESE Foundation), a u suradnji sa partnerskim udruženjima/udrugama, uključujući Udruženje/Udrugu endokrinologa i dijabetologa u Bosni i Hercegovini, po prvi put obilježava Evropski dan hormona – 23. maja 2022. godine. Povodom prvog Evropskog dana hormona, pozivamo sve na jaču inkluziju perspektive endokrinog zdravlja, kao integralnog dijela Evropskih zdravstvenih politika kao i onih zemalja članica Evropske Unije, koje su potpisnice ESE Bijelog papira o hormonima u Evropskim zdravstvenim politikama (ESE White Paper on Hormones in European Health Policies), (objavljen u maju 2021. godine). Naši glavni zahtjevi sažeti su u Milanskoj deklaraciji Milano Declaration koja je izrađena povodom Evropskog dana hormona, koji će ako se bude implementirao napraviti značajnu razliku u zdravlju i dobrobiti evropskog stanovništva.\nU ime našeg udruženja i cjelokupne Evropske endokrine zajednice, željeli bismo da zatražimo vašu podršku u pomaganju podizanja svijesti o Evropskom danu hormona i da nam se pridružite u prepoznavanju mnogih endokrinih bolesti, uključujući hronične bolesti, kao što su gojaznost, dijabetes, štitnjača, kancer i osteroporoza. To takođe uključuje preduzimanje koraka za sigurnije okruženje, uglavnom smanjenjem izloženosti i utjecaju takozvanih “endokrinih disruptora” na osjetljive grupe stanovnika, kao što su trudnice, bebe i djeca u razvoju. Ova izloženost je u vezi sa višom incidencijom endokrinih bolesti. Nadamo se da pored podizanja svijesti, donosioci odluka odnosno autoriteti u vlasti mogu pomoći svojim zastupanjem za bolje integrisanje zdravlja hormona u budućim državnim i Evropskim zdravstvenim politikama i zakonodavstvu. Samo zajedno, možemo umanjiti sadašnju široku rasprostranjenost endokrinih bolesti u Bosni i Hercegovini i ostatku Evrope.\nKonkretno za našu zemlju Bosnu i Hercegovinu, problematika oko gojaznosti, dijabetesa, bolesti štitnjače, neuroendokrinih tumora i rijetkih bolesti, zalužuje više pažnje zbog kontinuiranog porasta broja oboljelih od istih kao i sve češća pojava istih u mlađoj populaciji te nemogučnost adekvatnog tretiranja nekih od bolesti (rijetke bolesti).\nMolimo vas nemojte oklijevati da kontaktirate Udruženje endokrinologa i dijabetologa u Bosni i Hercegovini, ukoliko imate dodatnih pitanja o Evropskom danu hormona i/ili značaju hormonskog zdravlja u vezi sa našim cjelokupnim zdravljem i dobrobiti. O više informacija o tome šta vi i vaše osoblje možete uraditi za vaš angažman oko dana podizanja svijesti, željeli bismo da vas uputimo na web sajt Evropskog dana hormona: www.europeanhormoneday.org kao i na sajt našeg udruženja www.endo.ba Na ovom sajtu dostupan je Radni pribor za društvene mreže, koji obuhvata primjere koji se mogu koristiti za vašu podršku na društvenim mrežama.


Laguna - Bukmarker - Če je živ! Novi roman Marka Krstića „Mundo libre“ u prodaji od 21. septembra - Knjige o kojima se priča\nČe je živ! Novi roman Marka Krstića „Mundo libre“ u prodaji od 21. septembra\n„Mundo libre“, dugoočekivani drugi roman pisca i scenariste Marka Krstića, uskoro će se naći pred čitaocima. Neobičnog i kontroverznog naslova, roman je baziran na poznatim činjenicama i istorijskim događajima. Ovo je intimna i dosad neispričana priča o poslednjim danima legendarnog revolucionara Ernesta Če Gevare.\n„U konzumerskom vremenu u kome se Če više i ne pominje, ideja o slobodi i istinskoj revoluciji – ne političkoj koliko ličnoj – postoji samo kao nekadašnja iluzija, mit, ili samo puka istorijska činjenica. Ovaj roman je nastao kao rezultat mog desetogodišnjeg istraživanja Če Gevarinog života. Nema mnogo ljudi koji su kao on dali život za svoja ubeđenja i ličnim primerom menjali postojeći poredak, posebno u modernom dobu“, rekao je Krstić povodom objavljivanja nove knjige.\nIako je najpoznatiji Čeov portret odštampan na majicama u milionskim tiražima obišao planetu, sve je manji broj ljudi koji bilo šta znaju o životu verovatno najpoznatijeg Latinoamerikanca.\n„Prateći istorijske činjenice, naročito događaje koji su prethodili njegovom ubistvu, tragao sam za nadom, za smislom, revolucija je samo deo toga... Mnogi me pitaju: zašto Če, zašto Latinska Amerika? Pa ljudi se najpre prepoznaju po onome što ih spaja. Slična nam je istorija, mentalitet, živimo u s*ebanom svetu i manje-više zavisimo od drugih, a opet, izgleda da sami ne možemo i ne znamo. Glavna reč je promena, i šta je svako od nas spreman da žrtvuje da bi nešto promenio, za sebe, za druge, za svoju decu? ’Mundo libre’ je pisan u tom uverenju, i ja verujem da će to čitaoci prepoznati“, rekao je Krstić.\nUpoznavajući nas sa intimnom stranom Če Gevarine ličnosti, Krstićev roman vraća veliku temu u srpsku književnost, verujući da su njegove ideje i dalje žive, iako je od smrti prošlo više od pedeset godina.\nKnjigu „Mundo libre“ možete pronaći od subote 21. septembra u svim knjižarama Delfi i Laguninim klubovima čitalaca, onlajn knjižari www.delfi.rs i na sajtu www.laguna.rs.


Obeležavanje Dana Organizacije za crnomorsku ekonomsku saradnju (BSEC)\nDanas se obeležava Dan Organizacije za crnomorsku ekonomsku saradnju (BSEC). Republika Srbija 1. jula 2016. godine preuzima od Ruske Federacije svoje treće šestomesečno predsedavanje BSEC, koje će 31. decembra 2016. godine predati Turskoj.\nOrganizacija za crnomorsku ekonomsku saradnju je osnovana na Samitu šefova država i vlada jedanaest zemalja crnomorskog regiona 25. juna 1992. godine u Istanbulu. Članice ove Organizacije od njenog osnivanja su Ruska Federacija, Turska, Bugarska, Rumunija, Ukrajina, Moldavija, Grčka, Azerbejdzan, Jermenija, Gruzija i Albanija, a Republika Srbija je nastavila članstvo SCG koja se Organizaciji priključila 2004. godine.\nPredstojeće predsedavanje Republike Srbije BSEC predstavljaće priliku za dalje unapređenje saradnje u crnomorskom regionu, kao i priliku da Republika Srbija dodatno promoviše svoje privredne i druge potencijale među zemljama članicama Organizacije.


Tag / Džejms Milner / Vesti online\nMilner menja klub, ali ne i ligu\nDoskorašnji fudbaler Mančester Sitija Džejms Milner prešao je u Liverpul, objavljeno je na sajtu kluba.\nZbogom "građani", odoh među "tobdžije"\nFudbaler Mančester Sitija Džejms Milner od leta će kao slobodan igrač preći u Arsenal nakon isteka ugovora, tvrdi "Dejli Star".\nVIDEO: Mesi proturio kroz noge, Gvardiola u neverici\nJoš jednom je "zaplesao" Lionel Mesi. Da sa druge strane nije bio nebeski raspoloženi Džo Hart, mreža Mančester sitija bila bi puna do "vrha". Ovako, sigurnih 1:0 i plasman u četvrtfinale.\nGrupa D: Siti slavio u Minhenu, Kolarov strelac!\nFudbaleri Viktorije Plzenj izborili su plasman u Ligu Evrope, pošto su u poslednjem kolu grupne faze Lige šampiona na svom terenu pobedili CSKA iz Moskve sa 2:1.


Kuburović sa delagacijom Evropskog parlamenta - European Western Balkans\nKuburović sa delagacijom Evropskog parlamenta\nAutor EWB 24. 05. 2017. 24. 05. 2017.\nBEOGRAD – Ministarka pravde Nela Kuburović sastala se danas sa članovima misije Odbora za ustavna pitanja EP, kojom predsedava Ðerđ Šopflin, sa kojima je razgovarala o daljem procesu evrointegracija Srbije, reformi pravosudnog sistema, kao i o ustavnim promenama.\nKuburović je na sastanku istakla da će Ministarstvo pravde do kraja godine izaći sa predlogom amandmana u pogledu promene Ustava kada je u pitanju oblast pravosuđa.\nOna je ukazala da je u proteklom periodu Radna grupa u okviru Komisije za sprovođenje nacionalne strategije reforme pravosuđa sačinila analizu u kojoj su sagledani okviri promene Ustava u oblasti pravosuđa i da će ta analiza poslužiti za dalji rad.\nOna je rekla da će izmene Ustava, koje će predložiti Ministarstvo pravde, biti u cilju jačanja nezavisnosti pravosuđa i nosilaca pravosudnih funkcija, a što je predviđeno i Akcionim planom za Poglavlje 23.\nKuburović je istakla da će aktivno učešće u izradi predloga izmena Ustava u oblasti pravosuđa imati eksperti Venecijanske komisije, kao i da će mišljenje te institucije biti od velikog značaja za formiranje konačnog predloga.\nOna je naglasila da pitanje promene najvišeg pravnog akta zahteva širi politički konsenzus, a da konačno usvajanje izmena Ustava zavisi od odluke Narodne skupštine Srbije i građana na referendumu.\nMinistar pravde je istakla i da je u cilju ispunjenja Akcionog plana za Poglavlje 23 u oblasti osnovnih ljudskih prava u novembru 2016. godine usvojen Zakon o sprečavanju nasilja u porodici, čija primena počinje 1. juna, kao i da bi uskoro pred Narodnom skupštinom Srbije trebalo da bude i Zakon o besplatnoj pravnoj pomoći.\nPredstavnici misije Odbora za ustavna pitanja Evropskog parlamenta istakli su da podržavaju Srbiju na njenom putu ka Evropskoj uniji, pohvalili su reforme koje su do sada sprovedene i istakli da je put pridruživanja svake zemlje članice težak i zahteva puno rada.\nEvropski parlamentNela KuburovićPoglavlje 23\nPregovori o pristupanju EU: Novi kontekst\nJi: SAD će pomagati region na putu u EU, s Rusima – jasne crte\nBiber: Štraheova ostavka je dobar znak za Zapadni Balkan\nEWB 21. 05. 2019. 22. 05. 2019.\nSrbija i region: Ko je najusklađeniji sa politikama EU, a ko najbrže napreduje?\nEWB 05. 06. 2019.\nRSE: Samit u Sofiji – Velika očekivanja i puno izazova\nEWB 06. 04. 2018. 06. 04. 2018.\n#America 🇺🇸 is on the brink of civil war, while the riots in #Washington can be compared to protests in #Serbia 🇷🇸… https://t.co/wirCJ1O1lk\n#Amerika 🇺🇸 je na ivici građanskog rata, a nemiri u Vašingtonu mogu se porediti sa 5. oktobrom i nedavnim protestim… https://t.co/zVUeUKf4pz\n.@BIRODIrs saopštio je da je nakon uvida u Statut i Poslovnik REM-a jasno da su predsednica i zamenik predsednika R… https://t.co/LdlCfrz8jM


Brčanski Forum - Dan nezavisnosti BiH u Brčkom: Referendum istorijski neizbježan, legalan, legitiman i demokratski čin\nDan nezavisnosti BiH u Brčkom: Referendum istorijski neizbježan, legalan, legitiman i demokratski čin\nNizom manifestacija tokom cijelog dana, do kasnih večernjih sati, juče je i u Brčkom obilježen Dan nezavisnosti BiH. Centralne manifestacije su bile okupljanje više hiljada građana u samom središtu Brčkog, te Svečana akademija u prepunoj sali gradskog Doma kulture, na kojoj su se obratili Haris Zahiragić, te profesor dr Šaćir Filandra, koji je između ostalog naglasio da je u aktuelnom političkom trenutku, prije 28 godina, referendum bio jedino moguće rješenje.\n“Referendumom je BiH, prvi put postala nezavisna i međunarodno priznata država u pravnom smislu. Referendum je bio legalan, legitiman i demokratski na kojem je glasalo 63,6 posto građana, od čega se 99,7 posto izjasnilo za nezavisnu suverenu BiH, državu ravnopravnih građana koji u njoj žive“, rekao je Filandra. Govoreći pred više hiljada okupljenih Federalni ministar za boračka pitanja Salko Bukvarević, je naglasio da svaki dio BiH pripada svim njenim građanima, i zbog toga ne dolazi u obzir nikakva secesija države.\nPotpredsjednik skupštine Distrikta Ivo Filipović izrazio je zadovoljstvo što se i na ovaj način potvrđuje opredjeljenost za očuvanje BiH, dok je predsjednik brčanskog Parlamenta Esed Kadrić, pozvao sve u Distriktu da jačaju BiH.\n„Aktuelni politički narativ koji kontinuirano osporava, negira i obezvrijeđuje državu Bosnu i Hercegovinu i njenu nezavisnost, ukazujući da treba doći do secesije je praktično dodatno motivirao sve one koji vole ovu zemlju da se u Brčkom, na ovaj način, obilježi Dan nezavisnosti. Time pokazujemo da su uzaludni pokušaji destabilizacije države i ujedno pozivamo i one koji malo manje vole BiH, da nam se pridruže, kako bi zajednički gradili njen prosperitet, za generacije koje dolaze bez obzira iz koje su etničke grupe“, rekao je Kadrić.


Ulazak u sistem PDV - Moja Firma\nPOČETNA Baza znanja Knjigovodstvo Ulazak u sistem PDV\nUlazak u sistem PDV\nUlazak u sistem PDV uređen je Zakonom o porezu na dodatu vrednost kroz više članova.\nEvidentiranje obveznika u sistem PDV može biti obavezno i dobrovoljno.\nU sistem PDV obavezno se prijavljuju svi oni privredni subjekti koji su u prethodnih 12 meseci ostvarili ukupan promet veći od 8.000.000 dinara.\nSvi oni subjekti koji su ostvarili promet manji od 8.000.000 dinara nisu obavezni da se prijave u sistem PDV, ali to mogu učiniti dobrovoljno, ako žele (ako imaju interes).\nVidimo da je važno razumeti šta je to ukupan promet, kako bi se pravilno odredio trenutak nastanka obaveze prijave u PDV sistem.\nUkoliko bismo rekli da je ukupan promet zbir svih izdatih računa za prodaju dobara i usluga, ovo ne bi bila dovoljno precizna i detaljna definicija, ali može da posluži kao okvirna odrednica za one koji se prvi put susreću sa ovim terminom.\nŠta sve ulazi u ukupan promet definisano je članom 28. Zakona o PDV, a pomoć u obračunu ukupnog prometa možete potražiti od vašeg knjigovođe.\nPrijavljivanje u sistem, kako obavezno, tako i dobrovoljno, vrši se tako što se Poreskoj upravi predaje evidenciona prijava EPPDV (preuzmi).\nObveznici koji su prešli cenzus od 8.000.000 dinara, dužni su da predaju EPPDV prijavu najkasnije do isteka roka za predaju periodične PDV prijave za mesec u kome su ostvarili definisani promet (a to je 15. u mesecu za prethodni mesec).\nOni koji nemaju obavezu da se prijave, ali žele da uđu u sistem mogu predati EPPDV prijavu bilo kada tokom godine.\nNa primer, ukoliko privrednik 15. juna ostvari promet veći od 8.000.000 dinara, u obavezi je da do 15. jula preda EPPDV prijavu, jer je to rok za predaju periodične prijave za juni – mesec u kome je nastala obaveza za evidentiranje u PDV sistem.\nUkoliko subjekat odluči dobrovoljno da uđe u sistem PDV, sam donosi odluku koji će biti dan otpočinjanja PDV aktivnosti (taj dan se navodi u EPPDV prijavi). Ukoliko odluči da to bude recimo 24. avgust, EPPDV prijavu podnosi do 15. septembra.\nVrlo je važno da privrednici zapamte da sve obaveze koje imaju kao PDV obveznici počinju narednog dana od dana kada su prešli cenzus od 8.000.000 dinara. Dakle, narednog dana postaju PDV obveznici. Dužni su da izdaju PDV račune za isporuke dobara i usluga koje su predmet oporezivanja PDV, da vode sve propisane evidencije i ispunjavaju sve druge obaveze koje imaju PDV obveznici.\nZa našeg privrednika koji 15. juna prelazi cenzus od 8.000.000 dinara, datum otpočinjanja PDV aktivnosti je 16. juni. Dakle, od 16. juna privrednik počinje iskazivanje PDV u izlaznim računima, vođenje PDV evidencija, ima pravo na odbitak PDV iz ulaznih računa kada su za to ispunjeni svi propisani uslovi itd.\nSubjekti koji se dobrovoljno prijavljuju u sistem PDV postaju obaveznici na dan koji su naveli u EPPDV prijavi, a već smo rekli da taj dan sami biraju. Od tog dana teku iste PDV obaveze koje imaju i subjekti koji su se prijavili u sistem PDV po sili zakona (prešli su propisani cenzus).\nČlanom 48. Zakona o PDV predviđeno je da svi subjekti koji po prvi put u toku godine ulaze u sistem PDV, budu mesečni obveznici. To znači da će obračun svoje PDV obaveze vršiti svakog meseca, a PDV prijavu predavaće do 15. u mesecu za prethodni mesec. Ovo važi za tekuću i narednu godnu.\nZa firme iz našeg primera to bi značilo da tokom 2015. i 2016. godine, koje su u našem slučaju tekuća i naredna godina u odnosu na momenat evidentiranja u PDV sistem, podnose PDV prijave do 15. u tekućem mesecu za prethodni mesec. Dakle, 15. septembra predaće PDV prijavu za avgust, 15. oktobra PDV prijavu za septembar itd. Do ovog roka dužni su i da plate svoju mesečnu PDV obavezu (ukoliko postoji).\nPoslednja izmena dana\t9. septembra 2017. u 22:10\nDa li moram da uđem u PDV ako izgubim pravo na paušalno oporezivanje?\nKnjigovodstvo 1. avgusta 2016.\nKada planirate da započnete posao kao preduzetnik, a i tokom kasnijeg poslovanja, termini koje ćete često čuti su “paušal”, “paušalac” odnosno “puašno oporezivanje”. Većina preduzetnika vrlo brzo shvati značenje ovih termina, ali se određena pitanja stalno provlače i izazivaju nedoumice….\nIzlazak iz sistema PDV-a (Brisanje iz evidencije PDV obveznika)\nKnjigovodstvo 4. maja 2017.\nPostupak brisanja poreskih obveznika iz sistema PDV-a uređen je članom 38a Zakona o porezu na dodatu vrednost. Ukoliko više ne želite da budete u sistemu PDV, potrebno je da podnesete zahtev Poreskoj upravi, koja će sprovesti potrebni postupak brisanja iz…\nOsnove obračuna poreza na dodatu vrednost\nKnjigovodstvo 17. aprila 2016.\nU ovom članku pokušaćemo da objasnimo na jednostavan način osnove obračuna poreza na dodatu vrednost, koji je vrlo kompleksan, bez navođenja svih detalja koji su propisani zakonom. Zbog toga je ovaj tekst samo ilustrativan, te ga tako treba i koristiti….


Iranci imaju pravo izraziti nezadovoljstvo, ali ispravnim putem\nJanuary 1, 2018 - 1:09 PM Kod vijesti : 875198 Izvor : ABNA Link:\n„Ne smijemo dozvoliti da se u zemlji stvori atmosfera u kojoj će pristalice revolucije i narod biti zabrinuti za živote i sigurnost“ – rekao je iranski predsjednik.\nABNA: Iranski predsjednik Hasan Rouhani rekao je da je iranski narod u potpunosti slobodan da izrazi svoje kritike na račun vlade ili da održava proteste prema Ustavu i građanskim pravima, ali na način koji će dovesti do poboljšanja stanja u zemlji.\nRouhani je to rekao jučer tokom obraćanja sastanka vladinog kabineta ukazavši na proteste u nekoliko iranskih gradova zbog ekonomskih uslova.\nMeđutim, on je rekao kako način izražavanja kritika mora voditi do poboljšanja stanja u zemlji i ljudskih života.\nOn je pojasnio kako rješavanje određenih problema u zemlji nije jednostavno i da je za njega potrebno vremena i pozvao vladu i narod da sarađuju u rješenju tih problema.\nRouhani je naglasio kako se kritike u potpunosti razlikuju od nasilja ili nanošenja štete javnoj imovini. „Ne smijemo dozvoliti da se u zemlji stvori atmosfera u kojoj će pristalice revolucije i narod biti zabrinuti za živote i sigurnost“ – dodao je iranski predsjednik.\nOd četvrtka, grupe iranskih demonstranata održale su proteste u nekoliko gradova zbog rastućih cijena određenih namirnica. Međutim, strane obavještajne službe umiješale su se u proteste i pokušavaju od njih stvoriti potpuno drugačiju sliku.\nGuverner pokrajine Lorestan rekao je kako je u gradu Dorud ubijeno dvoje ljudi tokom protesta, te da iza ubistava najvjerovatnije stoje tekfirijske grupe ili plaćenici stranih obavještajnih službi.\n„Naš cilj bio je okončati proteste mirnim putem, ali zbog prisustva tekfirija, neprijateljski raspoloženih pojedinaca i grupa koje naredbe primaju od stranih obavještajnih službi, dvoje ljudi je, nažalost, ubijeno“ – rekao je on.


Ekskluzivno: Tanja Dinkić, supruga Mlađana Dinkića, diriguje uvozom prehrambenog smeća iz Evropske unije\nPara pada, iz otpada\nGrupa opasnih mešetara iz nekadašnje stranke G-17, danas, u vreme diktature Aleksandra Vučića, živi bolje nego ikada ranije. Supruga Mlađana Dinkića, Tanja Dinkić, zaposlena je u Ministarstvu trgovine, turizma i telekomunikacija, ali "koordinira" i sa svim "departmanima" Ministarstva poljoprivrede, uvozom prehrambenog i drugog otpada iz EU. Sa njom na raznim "paralelnim" poslovima sarađuju uveliko i bivše članovi NALED-a, globalističke organizacije za ubijanje nacionalnih ekonomija, Ivana Dulić Marković, Branislav Nedimović i Ana Brnabić, te "ekipa iz Sremske Mitrovice" i Nedimovićevi "kadrovi" koji su se munjevitom brzinom obogatili od poslova koje im on i gospođa Dinić "sređuju"\nSupruga politički preminulog ekonomskog grobara Srbije, Mlađana Dinkića, Tanja Dinkić, siva je eminencija Ministarstva trgovine, turizma i telekomunikacija, saznaje Magazin Tabloid od izvora u tom ministarstvu. Ona i njen muž odavno nisu na medijski istaknutim funkcijama, ali u okviru današnje strukture vlasti oni imaju veliki uticaj na različite političke tokove.\nNaime, nakon tekstova u kojima je Magazin Tabloid pisao o uvozu genetski modifikovane soje u Srbiju i o uvozu otpada iz evropskih klanica koji se u Srbiji stavlja u viršle za decu, javnost u Srbiji ima pravo da znao ono što se od građana već duže vremena krije: supruga bivšeg ministra ekonomije i finansija, Tanja Dinkić, više puta je kontakitirala sa Ministarstvom poljoprivrede tražeći od "prijatelja" Branislava Nedimovića da preko granice pređu kamioni, sa robom koja se u Evropskoj uniji tretira kao neupotrebljiva za ljudsku ishranu, a koju u Srbiji uvoze i prodaju kriminalni klanovi bliski vladajućem režimu.\nPrema informacijama odlično obaveštenog izvora Magazina Tabloid iz Ministarstva poljoprivrede, Tanja Dinkić je dobro povezana i sa svim ključnim ljudima ovog resora, pre svih sa ministrom Branislavom Nedimovićem, sa kojim se poznaje još iz vremena dok je on radio za takozvanu Nacionalnu alijansu za lokalni ekonomski razvoj (NALED), opskurnu instituciju pod kontrolom globalističkih ekonomskih ubica.\nOsim Nedimovića, Dinkićeva je povezana i sa još nekoliko nižih službenika tog Ministarstva i to sa onima koji su nadležni za uvoz hrane životinjskog porekla. Na primer, ako nekome treba uvoz kontigenta bilo kakvih prehrambenih proizvoda sumnjivog kvaliteta, poznanstvo sa Tanjom Dinkić je najbolji način da se to obavi. Dovoljno je pitati da pomogne, jer ona ima debele veze u svim ministarstvima, i onda stvari (uz proviziju ili bez nje, zavisi od "važnosti" uvoznika), stvari odu svojim tokom.\nNALED su još mnogo ranije pod svojom šapom držali ljudi iz G17 plus. Osim njih tamo je radio i aktuelni ministar poljoprivrede Branislav Nedimović. Nedimović je u NALEDU bio šef aktuelnoj premijerki Ani Brnabić. Cela ekipa iz NALED-a usko je povezana sa Tanjom Dinkić, a ona je neformalni šef i skoro svim kadrovima sada propale stranke G17, plus. Stranka je navodno propala (tačno je samo to da joj je "istekao rok" po nalogu sa Zapada), ali njenim kadrovima nije nikad bolje bilo nego danas pod vlašću Aleksandra Vučića.\nDesetine aktivista ove stranke bilo je zaposleno u Ministarstvu ekonomije. Kada je to ministarstvo ugašeno kadrovi G17 su se bukvalno razmileli po drugim ministarstvima. Sve njih na vezi danas drži Tanja Dinkić. Dinkićeva je od 2016. godine imenovana i za šefa Pregovaračke grupe za ekonomske odnose sa inostranstvom u sklopu procesa pristupanja Evropskoj uniji. Ona je veoma bliska i sa Tanjom Miščević, šeficom pregovaračkog tima za vođenje pregovora o pristupanju Republike Srbije Evropskoj Uniji.\nSa Miščevićevom, koja je veliki zagovornik legalizacije GMO hrane u Srbiji, ona sarađuje duže od jedne decenije. Miščevićeva je takođe kadar G17, i treba podsetiti da je ona rukovodila i Odeljenjem za evropske studije Instituta G17 u Beogradu još davne 2001. godine. U istoj grupaciji ljudi koji zagovaraju legalizaciju GMO hrane nalazi se i bivša ministarka poljoprivrede iz stranke G17 plus Ivana Dulić Marković. Dinkićeva nerado sarađuje sa Dulićkom jer su njen brat i muž u nekoliko navrata bili posvađani sa njom. Ipak, njih dve istovremeno koriste iste kontakte u ministarstvima i lobiraju često za iste klijente.\nDulićka, Dinkićeva i Miščevićeva ne samo što zagovaraju uvoz GMO hrane i raznoraznog đubreta iz Evropske unije, nego važe i za ključni "operativni centar" moći iz koga dolaze signali da bi "možda trebalo priznati Kosovo i tako lakše pristupiti Evropskoj uniji".\nMinistar poljprivrede Branislav Nedimović, u dobrim je odnosima sa sve tri pomenute dame ne spada u kadrove iz grupacije G17. IPak on često sa njima nalazi zajednički jezik i uzima lepe provizije od klijenata sa kojima ga one povezuju. Nedimović je bio svestan pre nego što je došao na čelo Ministarstva poljoprivrede da sam neće moći da uradi ništa. Znao je da će biti okružen ljudima iz G17, ali i drugih grupacija koje ministarstvom drmaju već decenijama. Zato je Nedimović u ministarstvo doveo ekipu od petnaestak njemu lojalnih ljudi.\nLjudi bliski bivšoj ministarki poljoprivrede, Ivanu Dulić Marković i Tanju Dinkić (mada njih dve nisu odatle) zovu "Ekipa iz Mitrovice" (tačnije Sremske Mitrovice, zbog toga što je tu Nedimovićeva poslovna i porodična "baza"). Reč je o tome da "ekipu iz Sremske Mitrovice" predvodi Nedimovićev čovek od najvećeg poverenja Marko Saranovac koji je posle samo dve godine rada u Ministarstvu uspeo je da kupi stan u Sremskoj Mitrovici. Čovek broj dva iz Mitrovačke ekipe je Bojan Gavrić, sekretar. I on je već posle godinu dana rada u Ministarstvu poljoprivrede kupio stan u Sremskoj Mitrovici. I Igor Grabež, iz PR Službe Ministarstva poljoprivrede, veoma je blizak i posebno drag ministru Nedimoviću. Njega je takođe doveo sa sobom iz S. Mitrovice i on samostalno odlučuje šta će iz ministarstva biti prosleđeno medijima, a šta ne. On još uvek nije kupio stan, ali zato vozi skup automobil.\nKada je Nedimović sklopio prve dogovore sa Ivanom Dulić Marković, i kada su pale prve provizije, Igor je u jednoj TV debati na televiziji N1 pohvalio ovu bivšu ministarku. Podsetićemo, Ivana Dulić marković vodi kompanije kojima kadrovi G17, koji su još u državnoj službi, redovno nameštaju poslove, a u istim kompanijama rade odnosno primaju novac kadrovi G17 koji više nisu na funkcijama. Te kompanije prave i fondove iz kojih se finansira približavanje drugim centrima moći i potkupljivanje drugih prijateljskih ekipa poput ove Nedimovićeve.\nLjudi iz G17 su radi lakšeg funkcionisanja sastavili spisak Nedimovićevih ljudi sa kojima "treba biti dobar" i povremno im kupovati poklone, a kako sada izgleda, prvi na spisku je Bojan Gavrić, službenik Ministarstva poljoprivrede, potom izvesna Vedrana iz protokola Ministarstva poljoprivrede, već pomenuti Marko Saranovac, šef Nedimovićevog kabineta, te Marko Majstorović takođe službenik ministarstva poljoprivrede. Tu su i Bogdan Igić državni sekretar bivši čuvar voznog parka BIA u Novom Sadu i Darko Lojen koji je sa službe iz ambasade SAD u Beogradu prešao da radi u nekoj od Vučićevih "diliveri juniti" grupa. Kako je i ta "misija" završena, Lojen je upoznao Nedimovića i sada je prešao u Ministarstvo poljoprivrede da tu ne radi ništa, ali da prima veliku platu. Paralelno sa "ekipom iz Sremske Mitrovice" koja je direktno podređena ministru Nedimoviću, u ministarstvu poljoprivrede deluju stari kadrovi G17, koje po potrebi kontaktiraju Tanja Dinkić, ili Ivana Dulić Marković.\nIpak, ima i onih koji su bliži Dinkićevoj kao što je Budimir Plavšić načelnik Odeljenja za zdravstvenu zaštitu i dobrobit životinja u Upravi za veterinu, poslove sa njim uglavnom dogovora Dejan Krnjajić koji je opet vrlo blizak sa Ivanom Dulić Marković. Za njih kažu da su spremni i žvake da uzmu za sebe samo ako su iz budžeta finansirane.\nSvi nabrojani službenici i lobisti u ovom tekstu deluju na seledeći način: stranci koji žele da uvezu bilo kakvu zastarelu ili za ljudsku upotrebu štetnu robu, u Srbiju kontaktiraju Tanju Dinkić, i ona to "završava", preko ljudi iz G17, koji su i dalje na funkcijama u Ministarstvu trgovine. U pitanju su službenici koje ministar Rasim Ljajić nije oterao (mada je imao puno razloga za to) nego im je omogućio da se bave nezakonitim poslovima uvoza raznog prehrambenog i drugog otpada iz Evropske unije. Ukoliko treba da se uveze nešto za šta je nadležno ministarstvo poljoprivrede ili uprava za veterinu onda Dinkićeva zove nekoga od kadrova G17 u tom Ministarstvu. Na primer, Sinišu Kotura, samostalnog savetnika u Upravi za veterinu. Preko tih istih ljudi preko kojih radi Dinkićeva supruga, radi i Ivana Dulić Marković, s tim što su klijenti koje njih dve zastupaju različiti. Dulićka lobira pre svega za hrvatske kompanije.\nKada je svojevremeno Nedimovićev čovek, Bogdan Igić, završio "nekoliko poslića" za ekipu G17, odmah je bio nagrađen putovanjima u inostranstvo o trošku države. Tačnije rečeno, Igić je od tada veoma često u Rusiji. A, kako je poznato, u međuvremenu je saradnja sa Rusima postala sve gora i gora. Vlada Srbije je zbog ove mafije bila dovedena pred svršen čin, jer je ruski uvoznik zahtevao da ruska inspekcija bude stalno locirana u Srbiji, zbog toga što se srpski sistem kontrole koji je napravila po zlu čuvena Sanja Čelebićanin pokazalo kao nefunkcionalan i nesposoban da otkrije anomalije na vreme. U Rusiju je, dok nisu stigli njihovi inspektori, više puta iz Srbije poslato zaraženo meso i zaražene životinje.\nRusi su čak sastavili i crnu listu naših proizvođača na kojoj se nalaze: Mitros Srem, Mesna industrija Nedeljković, Mesna industrija Đorđević i Neoplanta.\nU Vladi Srbije niko nikada nije reagovao povodom činjenice da je nadležna komisija Ruske Federacije sastavila crnu listu naših kompanija, pa se niko u Ministarstvu trgovine i Ministarstvu spoljnih poslova tim povodom nije uzbudio, jer je u Nemanjinoj 11. jedna trećina zaposlenih stranački postavljena lica koja nemaju pojma ni šta je zapravo njihov posao.\nA 1. Vratiće se Sanja\nVršilac dužnosti, direktora uprave za veterinu Emina Milakara, nedavno je od Ministra Nedimovića tražila da u Ministarstvu ponovo zaposli Sanju Čelebićanin, bivšu načelnicu veterinarske inspekcije Srbije, poznate po mnogim aferama. Čelebićaninova je, podsetićemo, dozvolila da se šleperi zaleđenih torti sa deponije smeća ponovo vrate u prodavnice i prodaju potrošačima! Emina Milakara je nedavno rekla za Čelebićaninovu: "...bilo lepo da je vratimo nazad u Upravu za veterinu"\nOna je nedavno zamoljena i da objasni zašto je Uprava za veterinu jedina uprava u državi koja nema unutrašnju kontrolu, niti odit, pa je suočena sa ovim neprijatnim pitanje ona je kratko rekla: "...Pa to su još 2014. godine ukinuli Tamara Bošković danas viši savetnik u Upravi za veterinu i bivši direktor Uprave Slobodan Šibalić..."


Info / Društvo 64\nIzvor: B92, Filip Čukanović petak, 10.11.2017. | 21:27 -> 22:32\nJedan od radnika pošte nam je rekao da su “inspektori razgovarali sa direktorom, posle čega je naređeno da kamioni sa pošiljkama uđu u poštu, posle čega su radnici blokirali prolaz“.\n“Ovde smo već 11 večeri gde mirno protestujemo jer niko neće da nas sasluša i da shvati i uvaži naše probleme, koji su u vezi sa materijalnim položajem zaposlenih u Pošti Srbije. Kako vam je poznato, Pošta Srbije je jedno od najuspešnijih preduzeća i što je Pošta bogatija, radnici su siromašniji. Radničke plate su na 36.000 dinara“, rekao je Zoran Pavlović iz Samostalnog sindikata poštanskih radnika.\nZahtevi radnika Pošte (foto: Filip Čukanović)\nRanije danas je održan sastanak premijerke Ane Brnabić sa predstavnicima reprezentativnih sindikata JP „Pošta Srbije“ i v.d direktorkom tog preduzeća Mirom Petrović. Na sastanku je dogovoreno da je prihvatljivo rešenje da se isplata zarade zaposlenima obavi iz dobiti preduzeća, kao i prethodnih godina.\nIpak, potom je predsednik Sindikata Pošta Srbije Aleksandar Pavović rekao da je razgovor sa Brnabićevom bio konstruktivan, ali da se ne odustaje od najavljenog protesta.\nZoran Pavlović je za B92.net rekao da je do takve odluke došlo “jer su se takozvani reprezentativni sindikati dogovorili sa direktorkom i predstavnicima Vlade i ogradili od njih iako u svemu tome nemaju nikakvog udela niti su učestvovali u protestu“.


FK Radnički 1923 - Kragujevac - Saopštenje FK“Radnički 1923“ i nastavak borbe za pravdu i istinu\nNalazite se u: Home / Home / Dešavanja u klubu / Saopštenje FK“Radnički 1923“ i nastavak borbe za pravdu i istinu\nSaopštenje FK“Radnički 1923“ i nastavak borbe za pravdu i istinu\nPonedeljak, 31. decembar 2012. godine.\nPonovo se obraćamo javnosti, nakon izdatog saopštenja dana 25.decembra tekuće godine i saopštenja holandskog kluba. Ne želimo da ostanemo nedorečeni srpskoj javnosti i građanima Kragujevca, jer nas obavezuje i tradicija kluba duga 90 godina.\nFK Radnički 1923 može da se pohvali kako tradicijom tako i poštenim radom svih svojih članova, koji nikada nisu bili deo bilo kakve afere, već smo klub koji gaji fer-plej, poštenje i dobre sportske odnose.\nSvi naši članovi kluba, počev od članova omladinske škole, igrača, trenera, administracije i uprave su uvek radili i radiće u interesu Radničkog. Godinama radimo transparentno, otvoreni prema svim medijima, jer nemamo šta da krijemo. Već više od godinu dana proverava se svaki račun kluba, svaki ugovor, svaki novčani transfer. Klub posluje po zakonu, poštujući sva pravila i plaćajući sve obaveze! Zato nećemo dozvoliti da se časno ime kluba blati, ljaga i da se kroz neproverene i netačne informacije narušava ugled kluba koji je godinama stvaran i koji je među pet klubova u našoj državi.\nVeć smo naveli da je FK Radnički 1923 od transfera Filipa Kostića u holandski Groningen isplaćen iznos od 700.00 eura u dve rate, pa zato javno molimo FK Groningen da objavi koliko su novca uplatili našem klubu, jer kada mi sve radimo transparentno, očekujemo da i oni tako nastupaju. Svojim ćutanjem, nedorečenim mislima i igrom reči, narušavaju ugled našeg kluba, a i grada.\nRadnički 1923 je ozbiljan klub, grad Kragujevac je ozbiljan grad i stojimo iza naših reči i odluka i nećemo dozvoliti pojedincima da nam ruše nešto u šta smo mi uložili mnogo truda, rada, vremena i novca. Izaćićemo kao pobednici i u ovoj borbi, izdržaćemo sve jer istina uvek pobeđuje!


Tineke Strik je rekla da osuđuju odluke NSRS o zakonima koje je prošlog decembra izglasala, čime se, tvrdi, podriva Bosna i Hercegovina, dok su oni na snazi BiH ne može dobiti kandidatski status.\nOdnos prema Rusiji u trenutku ukrajinske krize bila je jedna od ključnih tema poslanika u Narodnoj skupštini Republike Srpske (NSRS) i parlamentaraca iz EU iz Partije Zelenih.\nTineke Strik iz partije Zelenih rekla je da je u Banjaluku stigla nakon više posjeta Sarajevu.\n“Vidimo da državne institucije ne funkcionišu gotovo godinu dana. Vidimo da su u ovom parlamentu usvojene neke odluke i zakoni kojima se nadležnosti prenose sa državnog na entitetski nivo. Interes građana Bosne i Hercegovine je da njihove političke elite rade na ekonomskom razvoju, a ne na politikama kojima se građani tjeraju da napuštaju Bosnu i Hercegovinu jer u njoj ne vide svoju budućnost i prosperitet. To su stvari kojima treba dati na važnosti, a ne nacionalističkoj politici kojoj nema budućnosti u Evropskoj uniji”, istakla je Strik.


Branko Lazić još dve godine u Zvezdi - ЦЗБГ портал\nTek što je završena najuspešnija sezona u istoriji KK Crvena zvezda rukovodstvo crveno-belih krenulo je sa pripremama za narednu takmičarsku godinu. Shodno tome intezivno se radi i na kreiranju tima koji će i naredne sezone igrati na četiri fronta – Evroligi, regionalnoj ligi, Super ligi Srbije i Kupu Radivoja Koraća, a prvi potpis na novi ugovor stavio je Branko Lazić (1989. godište, 195 cm).\nBorbenom beku crveno-belih je sa završetkom ove sezone istekao ugovor, a za veoma kratko vreme Lazić se sa upravom kluba dogovorio oko nastavka saradnje. Lazić je sa Crvenom zvezdom potpisao dvogodišnji ugovor i naredne sezone će ponovo biti igrač sa najdužim stažom u ekipi pošto crveno-beli dres nosi još od sezone 2011/2012.\nProšle sezone je pružao izvanredne partije, prosečno je u ABA ligi postizao 4,2 poena i imao 1,8 skokova po meču, u Evroligi je beležio 3,9 poena i 1,5 skokova, dok je u Super ligi Srbije imao učinak od 6,9 poena i 2,4 skoka u proseku. Svemu ovom treba dodati i podatak da je Branko Lazić protekle sezone bio najbolji Zvezdin trojkaš u ABA ligi sa 40,8 odsto realzicaije šuta iza linije 6,75. Međutim, ono što se ne može iskazati brojkama je njegova ogrmna energija, borbenost i velika čvrstina u odbrani koju prikazuje u svakoj utakmici bez obzira na ime protivnika zbog čega je i postao ljubimac navijača.\nU prethodne četiri godine sa Zvezdom je osvojio ukupno pet trofeja (tri kupa Radivoja Koraća, šampionski prsten ABA lige i titulu prvaka Srbije), a u reprezentativnom dresu ima zlatnu medalju osvojenu na juniorskom šampionatu Evrope u Španiji 2007. godine.\n– Veoma mi je drago da ću i dalje ostati u Crvenoj zvezdi. Zaista sam presrećan jer su se poklopile moje želje i želje kluba. Izuzetno sam zadovoljan sezonom u kojoj sam dosta napredovao, a uz to smo ostvarili fantastične rezultate i osvojili tri trofeja. To će mi svakako biti podstrek da još jače treniram, a posebno mi je zadovoljstvo što ću ponovo biti u prilici da igram pred neponovljivom i jedinstvenom Zvezdinom publikom – rekao je Branko Lazić neposredno pošto je u prostorijama KSS-a stavio potpis na novi ugovor.


PS BiH sutra i prekosutra o smjeni Lagumdžije, Ahmetovića i Kasumovića - Klix.ba\nOba doma o inicijativama\nPS BiH sutra i prekosutra o smjeni Lagumdžije, Ahmetovića i Kasumovića\n21.10.2012. u 10:00\nDom naroda Parlamentarne skupštine BiH bi u ponedjeljak 22. oktobra, a Predstavnički dom u utorak 23. oktobra trebalo da razmatraju inicijative za smjenu nekoliko ministara u Vijeću ministara BiH.\nNaime, na predloženom dnevnom redu sjednice Doma naroda državnog parlamenta je, između ostalog, potvrđivanje odluke predsjedavajućeg Vijeća ministara BiH o smjeni ministara sigurnosti i odbrane BiH i zamjenika ministra finansija i trezora BiH, inače kadrova SDA.\nOva odluka bila je tema rasprave na sjednici Doma naroda PSBiH 19. jula, kada su je delegati iz SDA proglasili štetnom po vitalni nacionalni interes bošnjačkog naroda i cijeli slučaj upućen je Ustavnom sudu BiH.\nUstavni sud BiH je donio Odluku prema kojoj predložena odluka predsjedavajućeg Vijeća ministara BiH o smjeni dva ministra i jednog zamjenika ministra u Vijeću ministara nije destruktivna za vitalni interes bošnjačkog naroda u BiH.\nPredstavnički dom PSBiH bi na sjednici u utorak, između ostalog, trebalo da razmatra inicijativu za rekonstrukciju Vijeća ministara BiH razrješenjem ministra vanjskih poslova BiH Zlatka Lagumdžije, koju su predložili poslanici Kluba SNSD-a.\nU obrazloženju inicijative poslanika SNSD-a navodi se da postoji nekoliko razloga koji su ih opredijelili za podnošenje inicijative, a najveći se nalazi u činjenici da je ministar vanjskih poslova BiH Zlatko Lagumdžija izvršio povredu Ustava kao i zakone BiH kada je Stalnoj misiji BiH pri UN-u izdao instrukciju da glasa o Rezoluciji o Siriji u Generalnoj skupštini Ujedinjenih nacija koja je usvojena 3. augusta ove godine.\nDodaje se da je, na osnovu izdate instrukcije ministra, predstavnik BiH u UN-u glasao "za“ Rezoluciju iako nije imao stav Predsjedništva BiH.\nU obrazloženju se navodi da je ministar vanjskih poslova „izašao iz okvira svojih nadležnosti, zloupotrijebio svoj položaj i grubo povrijedio Ustav BiH“.\nLibija: U sukobima vojske i militanata poginulo 14, ranjeno 200 osoba\n21.10.2012. u 10:05\nNa YSAFE BiH konferenciji učestvuje 150 edukatora iz cijele BiH\n21.10.2012. u 09:25